Turkiya Liviyaga harbiylarini jo‘natishni boshladi

Turkiya prezidenti Rajab Toyyib Erdo‘g‘an Liviyaga harbiylar yuborilishi boshlanganini ma'lum qildi. Bu haqda Reuters xabar bermoqda.
Erdo‘g‘an Turkiya janubiy chegaralaridagi barqarorlikni ta'minlash uchun barcha vositalardan, jumladan diplomatik vositalardan ham foydalanishini ma'lum qilgan.
«Biz Liviyaning qonuniy hukumatini qo‘llab-quvvatlash uchun bu davlatga qo‘shinlarimizni jo‘natmoqdamiz. Turkiyaning xavfsizligi uning tashqarisidan boshlanishini anglagan holda biz barcha siyosiy, tijoriy, gumanitar, diplomatik va harbiy imkoniyatlarimizni janubdagi barqarorlikni ta'minlashga safarbar qilishda davom etamiz», — degan Erdo‘g‘an.
Turkiya rahbari o‘t ochishni to‘xtatish to‘g‘risidagi kelishuvga amal qilmagan liviyalik feldmarshal Xalifa Haftarga dars o‘tib qo‘yishini va'da qilgan. U «qaroqchi Xaftar» Moskvada Milliya kelishuv hukumati rahbari Foiz Saroj bilan tinchlik sulhi tuzmasdan qochib ketganini ta'kidlagan.
«Bundan buyon Liviya va Turkiya sohillari orasidagi hududdan ruxsatsiz neft qidirish yoki quvur o‘tkazish mumkin bo‘lmaydi», deya qo‘shimcha qilgan Erdo‘g‘an.
Ma'lumot uchun, Turkiya Liviya bilan tuzilgan dengiz bo‘yicha kelishuvga ko‘ra, 2020 yilda O‘rta Yer dengizining sharqiy qismida neft konlarini qidirish va burg‘ilash ishlarini olib borish uchun litsenziyaga ega bo‘lgan.